Kuigi see tundub Full Tilti jaoks üsna paljutõotava uudisena, tabas saiti  esmaspäeval järjekordne löök. Prantsusmaal hasartmänge koordineeriv ARJEL tegi avalduse FullTiltPoker.fr litsentsi kohta, milles öeldakse, et ARJEL on otsustanud "ettevaatusabinõuna peatada selle inernetipokkeri operaatori heakskiitmine". Tegevusloa peatamise põhjuseks toob ARJEL saidi võimetuse tagada mängijatele pidev ligipääsetavus. ARJELi otsus on seotud Full Tilt Pokeri litsentsi peatamisega AGCC poolt, ent sõnagagi ei mainita, kui kauaks pokkerituba Prantsusmaal tegevusloata võib jääda.